Som ung arbeidet Ingeborg Brekke bl.a. som kokke på diverse ulike hoteller før hun vendte hjem til Brekke for å bli telefonbestyrer og poståpner rundt 1940. Som postkvinne ble Ingeborg Brekke kjent med alle i bygda, og hun fikk stadig besøk av folk som hadde kommet for seint til dagens siste ferge fra Brekke til Lavik. Slik fikk hun idéen om et hotell, og hele bygda stilte seg bak forslaget. Det var Ingeborg Brekke som stod for planlegginga, og under bygginga av hotellet var Brekke ei dame i sekstiårsalderen.